**Ministru kabineta noteikumu projekta "****Grozījumi Ministru kabineta 2014. gada 5. augusta noteikumos Nr. 433 „Mediatoru sertifikācijas un atestācijas kārtība"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai pilnveidotu sertificētu mediatoru atestācijas kārtību. Noteikumu projekts cita starpā precizē sertificētu mediatoru atestācijas norisi, sertificēta mediatora atestācijas pieteikumam pievienojamo dokumentu uzskaitījumu un informāciju par dokumenta saturu, samazina sertificēta mediatora atestācijas pieteikumam pievienojamo novadīto mediācijas procesu aprakstu skaitu, u.c.  Noteikumu projektā iekļautais regulējums stāsies spēkā vispārējā kārtībā, proti, nākamajā dienā pēc tā izsludināšanas. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta noteikumu projekts "Grozījumi Ministru kabineta 2014. gada 5. augusta noteikumos Nr. 433 "Mediatoru sertifikācijas un atestācijas kārtība"" (turpmāk tekstā – noteikumu projekts) izstrādāts pēc Tieslietu ministrijas iniciatīvas. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu ātrāku informācijas nodošanu personai, kura vēlas kļūt par sertificētu mediatoru (turpmāk – kandidāts), vai mediatoram, kurš iesniedzis iesniegumu atestācijai, noteikumu projekts paredz, ka nepieciešamo informāciju Sertificētu mediatoru padome varēs nosūtīt, ja iesniegumā saziņai persona būs norādījusi elektroniskā pasta adresi.  Atbilstoši Ministru kabineta 2014. gada 5. augusta noteikumu Nr. 433 "Mediatoru sertifikācijas un atestācijas kārtība"" (turpmāk – Noteikumi Nr. 433) 60. punktam sertificēta mediatora sertifikāta derīguma termiņš ir pieci gadi. Noteikumu Nr. 433 64.punkts paredz, ka sertificēts mediators ne vēlāk kā trīs mēnešus pirms sertifikāta darbības termiņa beigām iesniedz Sertificētu mediatoru padomei pieteikumu sertificēta mediatora atestācijai. Lai sertificēts mediators, kuram saskaņā ar Mediācijas likuma 23. pantā noteikto sertifikāta darbība ilgstoši apturēta, varētu izpildīt atestācijai noteiktās prasības, noteikumu projekts noteic, ka sertifikāta darbības termiņā netiek ieskaitīts laiks, kurā sertifikāta darbība apturēta.  Ar noteikumu projektu tiek precizēts sertificēta mediatora atestācijas pieteikumam pievienojamo dokumentu uzskaitījums, informācija par iesniedzamo dokumentu saturu, piemēram, paredzot, ka atestācijas pieteikumam jāpievieno pārskats par sertificēta mediatora profesionālo darbību sertifikāta darbības laikā, kas satur informāciju par sertifikāta darbības periodā novadīto mediācijas procesu skaitu, sabiedrisko darbību mediācijas jomas attīstībai, u.c.  Noteikumu Nr. 433 65. punkts paredz, ka atestācijas pieteikumam pievieno pārskatu par vismaz 15 mediācijas procesu novadīšanu iepriekšējā sertifikāta darbības laikā, pārskatā norāda informāciju par katra novadītā mediācijas procesa aprakstu, kas ietver informāciju par konflikta risināšanā izmantotajiem konflikta analīzes un apstrādes veidiem, kā arī lietotajām metodēm un paņēmieniem. Ar noteikumu projektu tiek samazināts sertificēta mediatora atestācijas pieteikumam pievienojamais detalizētais novadīto mediācijas procesu aprakstu skaits, paredzot, ka atestācijas pieteikumam pievieno sertifikāta darbības periodā novadītu triju mediācijas procesu aprakstus.  Vienlaikus noteikumu projektā tiek paredzēts, ka tiem sertificētiem mediatoriem, kuri Sertificētu mediatoru padomes īstenoto projektu ietvaros novadījuši vismaz 15 mediācijas procesus, ir iespēja trīs mediācijas procesu aprakstus aizstāt ar Sertificētu mediatoru padomes izsniegtu apliecinājumu par dalību tās īstenotajos projektos.  Noteikumu projekts precizē lēmuma atteikt atestāciju pieņemšanas pamatu, paredzot, ka Sertificētu mediatoru padome var pieņemt lēmumu atteikt atestāciju, ja sertificēta mediatora atestācijas pieteikumam pievienotie dokumenti neatbilst Ministru kabineta 2014. gada 5. augusta noteikumu Nr. 433 "Mediatoru sertifikācijas un atestācijas kārtība" (turpmāk – Noteikumi Nr. 433) prasībām.  Ar noteikumu projektu tiek precizēts lēmuma par sertificēta mediatora atestāciju atlikšanas pamats, paredzot, ka, ja pēc pieteikuma sertificēta mediatora atestācijai iesniegšanas sertifikāta darbība tiek apturēta, pieteikuma sertificēta mediatora atestācijai izskatīšanu atliek. Lēmumu par sertificēta mediatora atestāciju pieņem mēneša laikā no dienas, kad sertifikāta darbība atjaunota.  Noteikumu projekts precizē atestācijas pārbaudījuma mērķi, nosakot, ka atestācijas mērķis ir novērtēt sertificēta mediatora profesionālo darbību, tās rezultātus, kā arī veicināt sertificēta mediatora attīstību.  Ar noteikumu projektu tiek precizēta sertificēta mediatora atestācijas norises kārtība, paredzot, ka Mediatoru sertifikācijas un atestācijas komisija atestāciju veic bez sertificēta mediatora klātbūtne, pamatojoties uz iesniegtajiem dokumentiem. Ja, izvērtējot iesniegtos dokumentus, Mediatoru sertifikācijas un atestācijas komisija secinās, ka atestācija bez sertificēts mediatora klātbūtnes nav iespējama, tad komisija nekavējoties informē Sertificētu mediatoru padomi, kas nosaka citu atestācijas norises laiku. Šādā gadījumā atestācijas maksa atkārtoti nav jāmaksā. Ja sertificēts mediators neierodas uz atestāciju bez attaisnojuma, atestācijas maksa viņam netiek atmaksāta.  Atestācijas pārbaudījums sastāv no sertificēta mediatora atestācijai iesniegto dokumentu izvērtējuma. Ja Mediatoru sertifikācijas un atestācijas komisija lēmusi par sertificēta mediatora atestāciju klātienē, tiek uzklausīts arī sertificēta mediatora ziņojums par viņa profesionālo darbību sertifikāta darbības periodā.  Ņemot vērā to, ka noteikumu projekts maina atestācijas pārbaudījuma norises kārtību, kā arī to, ka lēmumu par jauna sertifikāta izsniegšanu vai par atteikumu izsniegt jaunu sertifikātu Sertificētu mediatoru padome pieņem pamatojoties uz Mediatoru sertifikācijas un atestācijas komisijas iesniegto atzinumu, noteikumu projekts precizē Mediatoru sertifikācijas un atestācijas komisijas paziņojuma par pozitīvu vai negatīvu atzinumu (pēc sertificēta mediatora atestācijas norises) sniegšanas kārtību, svītrojot Noteikumu Nr. 433 82. punktu, kas paredz, ka pēc mediatora atestācijas pārbaudījuma sagatavošanas sertificēts mediators, kas kārto atestācijas pārbaudījumu, tiek uzaicināts atestācijas pārbaudījuma telpā un komisijas priekšsēdētājs viņu informē par pozitīva vai negatīva atzinuma sniegšanu.  Ar Noteikumu projektu tiek izdarīti redakcionāla rakstura grozījumi, precizējot vārda “atestācijas pārbaudījums” lietojumu visā Noteikumu Nr. 433 tekstā, kā arī minēto noteikumu 13. punktā aizstājot vārdus "kuri kārto atestācijas pārbaudījumu" ar vārdiem "kurus atestē". | |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Sertificētu mediatoru padome, Mediatoru sertifikācijas un atestācijas komisijas locekļi. | |
| 4. | Cita informācija | Nav. | |
|  |  |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sertificētu mediatoru padomi, Mediatoru sertifikācijas un atestācijas komisiju, sertificētus mediatorus, kas gatavos pieteikumu atestācijai, personas, kuras vēlēsies kļūt par sertificētiem mediatoriem. | |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tautsaimniecības vide un administratīvais slogs netiek ietekmēts. | |
| 3. | Administratīvo izmaksu monetārs novērtējums | Noteikumu projekts šo jomu neskar. | |
| 4. | Atbilstības izmaksu monetārs novērtējums | Noteikumu projekts šo jomu neskar. | |
| 5. | Cita informācija | Nav. | |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Noteikumu projekts šo jomu neskar. | |  | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. | |  | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. | |  | | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | | Tieslietu ministrija 2019. gada … noteikumu projektu ievietoja savā tīmekļvietnē sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), kā arī noteikumu projekts tika ievietots Valsts kancelejas tīmekļvietnē sadaļā "Ministru kabineta diskusiju dokumenti" (pieejams: <https://mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2019. gada … sniegt rakstisku viedokli Tieslietu ministrijai par izstrādāto noteikumu projektu. |
| 3. | Sabiedrības līdzdalības rezultāti | | Pēc noteikumu projekta ievietošanas Tieslietu ministrijas un Valsts kancelejas tīmekļvietnē viedokļi par noteikumu projektu no sabiedrības pārstāvju puses nav saņemti. |
| 4. | Cita informācija | | Nav. |
|  |  | |  |
| **VII. Tiesību akta projekta izpildes nodrošināšana un tās ietekme uz institūcijām** | | | |
| Noteikumu projekts šo jomu neskar. | | | |

Iesniedzējs:

Tieslietu ministrijas

valsts sekretārs Raivis Kronbergs

Bajāre-Grīnberga 67036789

[Kintija.Bajare-Grinberga@tm.gov.lv](mailto:Kintija.Bajare-Grinberga@tm.gov.lv)